המתאבק הגרמני קארל שומאן (משמאל) והיווני גאורגיוס ציטאס, זוכי מדליות הזהב והכסף באולימפיאדת אתונה (1896), לוחצים ידיים לפני הקרב
הרוסי מרטין קליין והפיני אלפרד אסיקיינן, במהלך אולימפיאדת סטוקהולם (1912)
זוכי המדליות במשקל תרנגול בסגנון חופשי באולימפיאדת ברלין (1936). מימין: זוכה מדליית הכסף, האמריקני רוס פלאד, זוכה מדליית הזהב, ההונגרי אדן זומבורי וזוכה מדליית הארד, הגרמני יוהנס הרברט
השוודי אולה אנדרברג וההונגרי פרנץ טוט באולימפיאדת לונדון (1948)
המתאבק הדרום קוריאני יאנג ג'ונג-מו, שזכה במדליית זהב באולימפיאדת מונטריאול (1976), עם שובו לסיאול
ההונגרי פרנץ קוצ'יש (משמאל) והסובייטי אנטולי ביקוב, זוכי מדליות הזהב והכסף במשקל חצי-כבד בסגנון יווני-רומי באולימפיאדת מוסקבה (1980)
הסובייטי איליה מאטה (מימין) והצ'כוסלובקי יוליוס סטרניסקו, זוכי מדליות הזהב והארד במשקל כבד בסגנון חופשי באולימפיאדת מוסקבה (1980)
האמריקני לו באנאק (משמאל) והסורי יוסף עטייה, זוכי מדליות הזהב והכסף במשקל כבד בסגנון חופשי באולימפיאדת לוס אנג'לס (1984)
האמריקני אד באנאק (מימין) והיפני אקירה אוטה, זוכי מדליות הזהב והכסף במשקל קל-כבד בסגנון חופשי באולימפיאדת לוס אנג'לס (1984)
המתאבקת היפנית קאורי איצ'ו, שזכתה בשלוש מדליות זהב אולימפיות בין 2004 ל-2012, במהלך קרב באולימפיאדת בייג'ינג (2008)
המתאבקת היפנית סאורי יושידה, שזכתה בשלוש מדליות זהב אולימפיות בין 2004 ל-2012, חוגגת את זכייתה באולימפיאדת בייג'ינג
זוכי המדליות במשקל סופר-כבד בסגנון יווני-רומי באולימפיאדת לונדון (2012). מימין: השוודי יוהאן אאורן, הטורקי ריזה קייאלפ, האסטוני הייקי נאבי והקובני מיחאין לופס
זוכי המדליות במשקל קל בסגנון יווני-רומי באולימפיאדת לונדון (2012). מימין: הצרפתי סטיב גנו, הגאורגי מנוצ'אר צחדאיה, הדרום קוריאני קים היון-וו וההונגרי טמאש לורינץ
**היאבקות** היא ענף ב**משחקים האולימפיים** מאז חידושם בעת החדשה, באולימפיאדת אתונה (1896), למעט אולימפיאדת פריז (1900). נשים מתחרות בענף מאז אולימפיאדת אתונה (2004). בעשור השני של המאה ה-21 קיבל הוועד האולימפי הבינלאומי החלטות שערערו את מעמדו של הענף כענף אולימפי, אך לפחות עד אולימפיאדת טוקיו (2020) הוא יישאר חלק מהתוכנית האולימפית.

ההיאבקות היא אחת משני הענפים האולימפיים היחידים, לצד האיגרוף, שבהם הספורטאים המשתתפים במשחקים חייבים להיות חובבנים, ולא להתחרות בתחרויות מקצועניות תמורת תשלום.

היסטוריה
--------

באולימפיאדת אתונה (1896) נערך טורניר בסגנון יווני-רומי בלבד, וללא חלוקה לקטגוריות משקל. בטורניר נטלו חלק חמישה מתאבקים, והאלוף האולימפי הראשון היה הגרמני קארל שומן.

לאחר שהענף לא נכלל באולימפיאדת פריז (1900), הוא שב למשחקים באולימפיאדת סנט לואיס (1904). במשחקים אלה נערך טורניר בסגנון חופשי בלבד, בשבע קטגוריות משקל שונות: קל-זבוב (עד 105 ליברות, או 47.6 ק"ג), זבוב (עד 115 ליברות/52.2 ק"ג), תרנגול (עד 125 ליברות/56.7 ק"ג), נוצה (עד 135 ליברות/61.2 ק"ג), קל (עד 145 ליברות/65.8 ק"ג), חצי-כבד (עד 158 ליברות/71.7 ק"ג) וכבד (158 ליברות/71.7 ק"ג ומעלה).

באולימפיאדת לונדון (1908) נערכו לראשונה תחרויות בשני הסגנונות. בסגנון חופשי התחרו מתאבקים בחמש קטגוריות משקל (תרנגול (עד 54 ק"ג), נוצה (עד 60.3 ק"ג), קל (עד 66.6 ק"ג), בינוני (עד 73 ק"ג) וכבד (73 ק"ג ומעלה)) ובסגנון יווני-רומי התחרו בארבע קטגוריות משקל (קל, בינוני, קל-כבד (עד 93 ק"ג) וסופר-כבד (93 ק"ג ומעלה)).

באולימפיאדת סטוקהולם (1912) שוב נערכו רק תחרויות בסגנון יווני-רומי, בחמש קטגוריות משקל: נוצה, קל, בינוני, קל-כבד וכבד. הקרב בגמר הקל-כבד, בו התחרו השוודי אנדרס אהלגרן והפיני איוואר בהלינג נמשך תשע שעות ולא הוכרע. בסופו של דבר הוחלט להכריז על תוצאת תיקו. השופטים טענו כי מדליית זהב יש להעניק רק למי שניצח בגמר, ולכן שני המתאבקים קיבלו מדליות כסף.

באולימפיאדת אנטוורפן (1920) הוחזרו תחרויות ההיאבקות בסגנון חופשי, לצד ההיאבקות בסגנון יווני-רומי. שני הטורנירים כללו חמש קטגוריות משקל: נוצה (עד 60 ק"ג), קל (עד 67.5 ק"ג), בינוני (עד 75 ק"ג), קל-כבד (עד 82.5 ק"ג) וכבד (82.5 ק"ג ומעלה). באולימפיאדת פריז (1924) חולקו קטגוריות המשקל מחדש. בסגנון חופשי היו 7 קטגוריות משקל (תרנגול, נוצה, קל, חצי-כבד, בינוני, קל-כבד וכבד), ובסגנון יווני-רומי היו 6 קטגוריות (כולן פרט לחצי-כבד). באולימפיאדת לוס אנג'לס (1932) נוספה קטגוריית משקל חצי-כבד גם בסגנון היווני-רומי, ומעתה גם בה התחרו בשבע קטגוריות משקל.

באולימפיאדת לונדון (1948) נוספה קטגוריית משקל שמינית בשני הסגנונות, משקל זבוב, ובמתכונת זו התקיימו התחרויות גם בחמש האולימפיאדות הבאות. באולימפיאדת מינכן (1972) הורחב מספר הקטגוריות פעם נוספת, ועלה לעשר: קל-זבוב (עד 48 ק"ג), זבוב (עד 52 ק"ג), תרנגול (עד 57 ק"ג), נוצה (עד 62 ק"ג), קל (עד 68 ק"ג), חצי-כבד (עד 74 ק"ג), בינוני (עד 82 ק"ג), קל-כבד (עד 90 ק"ג), כבד (עד 100 ק"ג) וסופר-כבד (100 ק"ג ומעלה). באולימפיאדת סיאול (1988) נקבעה תקרת משקל גם בקטגוריית סופר-כבד - 130 ק"ג.

באולימפיאדת סידני (2000) צומצם מספר קטגוריות המשקל ל-8. קטגוריות קל-זבוב וקל-כבד בוטלו, ויתר הקטגוריות חולקו מחדש: זבוב (עד 54 ק"ג), תרנגול (עד 58 ק"ג), נוצה (עד 63 ק"ג), קל (עד 69 ק"ג), חצי-כבד (עד 76 ק"ג), בינוני (עד 85 ק"ג), כבד (עד 97 ק"ג) וסופר-כבד (עד 130 ק"ג). באולימפיאדת אתונה (2004) בוטלה גם קטגוריית משקל זבוב, ושבע הקטגוריות הנותרות התחלקו אחרת: תרנגול (עד 55 ק"ג), נוצה (עד 60 ק"ג), קל (עד 66 ק"ג), חצי-כבד (עד 74 ק"ג), בינוני (עד 84 ק"ג), כבד (עד 96 ק"ג) וסופר-כבד (עד 120 ק"ג). באותם משחקים גם מתאבקות החלו להשתתף במשחקים האולימפיים, בארבע קטגוריות משקל: זבוב (עד 48 ק"ג), קל (עד 55 ק"ג), בינוני (עד 63 ק"ג) וכבד (עד 72 ק"ג).

לאחר אולימפיאדת לונדון (2012) בחן הוועד האולימפי הבינלאומי את האפשרות לצמצם את מספר הענפים שבהם נערכות תחרויות במשחקים האולימפיים, בשל העלויות הגוברות של המשחקים או להחליף את חלקם בענפים פופולריים יותר. התפיסה שהוביל הוועד האולימפי הייתה שיש לקבוע 25 ענפי ליבה (מתוך 26 ענפים, ולאחר שהבייסבול כבר הוצא מהתוכנית האולימפית לפני אולימפיאדת לונדון). לענפי הליבה יצטרפו ענפים שיתחלפו מדי אולימפיאדה. בישיבה שנערכה ב-12 בפברואר 2013 הוחלט כי ההיאבקות לא תיכלל עוד בין ענפי הליבה, וכי ההחלטה תיכנס לתוקף באולימפיאדת טוקיו (2020). עם זאת, בישיבת הוועד האולימפי ב-8 בספטמבר אותה שנה הוחלט בכל זאת לכלול את ההיאבקות באולימפיאדת טוקיו, לאחר שנבחרה להיות הענף הזמני שיצטרף ל-25 ענפי הליבה. יתר הענפים שהתמודדו על האפשרות להיות הענף הזמני היו בייסבול, הוקי גלגיליות, וו-שו, טיפוס ספורטיבי, סקווש, סקי מים וקראטה.

שיטת התחרויות
-------------

כל מדינה רשאית לשלוח לכל היותר מתאבק אחד בכל קטגוריית משקל. הטורניר נערך בשיטת נוקאאוט בת ארבעה או חמישה שלבים, בהתאם למספר המשתתפים (אם מספר המתאבקים בקטגוריית משקל מסוימת גבוה מ-16, נערכים חמישה שלבים). המנצח בשלב הגמר זוכה במדליית זהב, והמפסיד בקרב זה זוכה במדליית כסף. בעבר נערך קרב על מדליית הארד בין המפסידים בשלב חצי הגמר. אולם, מאז אולימפיאדת בייג'ינג (2008), ממשיכים המתאבקים שהפסידו לשני המעפילים לגמר לאורך הדרך לשני שלבי ניחומים מקבילים, שנערכים אף הם בשיטת נוקאאוט. המנצח בכל שלב ניחומים כזה זוכה במדליית ארד.

מדליות
------

לאורך השנים זכו מתאבקים מ-54 מדינות שונות במדליות אולימפיות. בתקופה בה ברית המועצות הייתה קיימת והשתתפה במשחקים האולימפיים, הדומיננטיות שלה בענף הייתה כה גדולה, עד כי גם כיום, 7 אולימפיאדות לאחר התפרקותה, היא עדיין עומדת בראש טבלת המדליות, ורק למדינה אחת, ארצות הברית, יש סיכוי מבחינה מתמטית לעבור אותה באולימפיאדת טוקיו (2020). בחלוקה לפי סגנונות, בסגנון היווני-רומי בולטות ברית המועצות, פינלנד ושוודיה, ואילו בסגנון חופשי מובילה ארצות הברית, ואחריה ברית המועצות ויפן.

|  |  | זהב | כסף | ארד | סך הכל |
| --- | --- | --- | --- | --- | --- |
| 1. | ברית המועצותברית המועצות ברית המועצות | 62 | 31 | 23 | 116 |
| 2. | ארצות הבריתארצות הברית ארצות הברית | 52 | 43 | 33 | 128 |
| 3. | יפןיפן יפן | 32 | 20 | 17 | 69 |
| 4. | טורקיהטורקיה טורקיה | 29 | 18 | 16 | 63 |
| 5. | רוסיהרוסיה רוסיה | 29 | 16 | 15 | 60 |
| 6. | שוודיהשוודיה שוודיה | 28 | 27 | 31 | 86 |
| 7. | פינלנדפינלנד פינלנד | 26 | 28 | 29 | 83 |
| 8. | הונגריההונגריה הונגריה | 19 | 16 | 19 | 54 |
| 9. | בולגריהבולגריה בולגריה | 16 | 32 | 21 | 69 |
| 10. | קוריאה הדרומיתקוריאה הדרומית קוריאה הדרומית | 11 | 11 | 14 | 36 |
| 11. | איראןאיראן איראן | 9 | 14 | 20 | 43 |
| 12. | קובהקובה קובה | 8 | 6 | 7 | 21 |
| 13. | רומניהרומניה רומניה | 7 | 8 | 18 | 33 |
| 14. | איטליהאיטליה איטליה | 7 | 4 | 10 | 21 |
| 15. | פוליןפולין פולין | 6 | 9 | 11 | 27 |
| 16. |  המשלחת המאוחדת | 6 | 5 | 5 | 16 |
| 17. | אסטוניהאסטוניה אסטוניה | 5 | 2 | 4 | 11 |
| 18. | גרמניהגרמניה גרמניה | 4 | 11 | 6 | 21 |
| 19. | אזרבייג'ןאזרבייג'ן אזרבייג'ן | 4 | 8 | 11 | 23 |
| 20. | יוגוסלביהיוגוסלביה יוגוסלביה | 4 | 6 | 6 | 16 |
| 21. | צרפתצרפת צרפת | 4 | 4 | 8 | 16 |
| 22. | שווייץשווייץ שווייץ | 4 | 4 | 6 | 14 |
| 23. | אוזבקיסטןאוזבקיסטן אוזבקיסטן | 4 | 2 | 3 | 9 |
| 24. | קנדהקנדה קנדה | 3 | 7 | 7 | 17 |
| 25. | אוקראינהאוקראינה אוקראינה | 3 | 5 | 6 | 14 |
| 26. | בריטניהבריטניה בריטניה | 3 | 4 | 10 | 17 |
| 27. | גאורגיהגאורגיה גאורגיה | 3 | 2 | 9 | 14 |
| 28. | קוריאה הצפוניתקוריאה הצפונית קוריאה הצפונית | 3 | 2 | 4 | 9 |
| 29. | הרפובליקה העממית של סיןהרפובליקה העממית של סין  סין | 2 | 3 | 5 | 10 |
| 30. | ארמניהארמניה ארמניה | 2 | 3 | 3 | 8 |
| 31. | גרמניה המזרחיתגרמניה המזרחית גרמניה המזרחית | 2 | 3 | 2 | 7 |
| מצריםמצרים מצרים | 2 | 3 | 2 | 7 |
| 33. | נורווגיהנורווגיה נורווגיה | 2 | 2 | 2 | 6 |
| 34. | צ'כוסלובקיהצ'כוסלובקיה צ'כוסלובקיה | 1 | 7 | 7 | 15 |
| 35. | קזחסטןקזחסטן קזחסטן | 1 | 4 | 9 | 14 |
| 36. |  המשלחת הכלל-גרמנית | 1 | 5 | 3 | 9 |
| 37. | גרמניה המערביתגרמניה המערבית גרמניה המערבית | 1 | 4 | 4 | 9 |
| 38. | יווןיוון יוון | 1 | 3 | 7 | 11 |
| 39. | סרביהסרביה סרביה | 1 | 0 | 0 | 1 |
| 40. | בלארוסבלארוס בלארוס | 0 | 4 | 7 | 11 |
| 41. | מונגוליהמונגוליה מונגוליה | 0 | 4 | 5 | 9 |
| 42. | דנמרקדנמרק דנמרק | 0 | 3 | 6 | 9 |
| 43. | בלגיהבלגיה בלגיה | 0 | 3 | 0 | 3 |
| 44. | הודוהודו הודו | 0 | 1 | 4 | 5 |
| 45. | אוסטרליהאוסטרליה אוסטרליה | 0 | 1 | 2 | 3 |
| לבנוןלבנון לבנון | 0 | 1 | 2 | 3 |
| 47. | לטביהלטביה לטביה | 0 | 1 | 0 | 1 |
| מקסיקומקסיקו מקסיקו | 0 | 1 | 0 | 1 |
| סוריהסוריה סוריה | 0 | 1 | 0 | 1 |
| 50. | אוסטריהאוסטריה אוסטריה | 0 | 0 | 2 | 2 |
| ליטאליטא ליטא | 0 | 0 | 2 | 2 |
| קולומביהקולומביה קולומביה | 0 | 0 | 2 | 2 |
| 53. | מולדובהמולדובה מולדובה | 0 | 0 | 1 | 1 |
| מקדוניהמקדוניה מקדוניה | 0 | 0 | 1 | 1 |
| פקיסטןפקיסטן פקיסטן | 0 | 0 | 1 | 1 |
| תוניסיהתוניסיה תוניסיה | 0 | 0 | 1 | 1 |

מתאבקים ישראלים במשחקים האולימפיים
----------------------------------

15 מתאבקים ישראלים השתתפו במשחקים האולימפיים, בשבע אולימפיאדות, בין אולימפיאדת מינכן (1972) לאולימפיאדת ריו דה ז'ניירו (2016). כולם פרט לשניים התחרו בסגנון יווני-רומי.

שניים מבין שלושת המתאבקים הראשונים שייצגו את ישראל באולימפיאדת מינכן, אליעזר חלפין ומרק סלבין, נרצחו בטבח הספורטאים. השלישי, גד צברי, הצליח להימלט וניצל.

המתאבק הישראלי שרשם את ההישג הגבוה ביותר היה יורי יבסייצ'יק, שסיים במקום הרביעי באולימפיאדת סידני (2000). מתאבק ישראלי נוסף, גוצ'ה ציציאשווילי, סיים במקום החמישי באולימפיאדת אטלנטה (1996) ובמקום השישי בסידני.

באולימפיאדת ריו דה ז'ניירו ייצגה את ישראל מתאבקת ראשונה, אילנה קרטיש.

| אולימפיאדה | מתאבק | סגנון ומשקל | דירוג | הערות |
| --- | --- | --- | --- | --- |
| מינכן 1972 | אליעזר חלפין | יווני-רומי עד 68 ק"ג (קל) | מוקדמות | נרצח בטבח הספורטאים |
| מרק סלבין |  |  | נחטף ביום בו היה אמור להתחרות, ונרצח בטבח הספורטאים |
| גד צברי | יווני-רומי עד 48 ק"ג (זבוב-קל) | מוקדמות |  |
| מונטריאול 1976 | רמי מירון | חופשי עד 68 ק"ג (קל) | מקום 7 |  |
| סיאול 1988 | אבן ברנשטיין | יווני-רומי עד 90 ק"ג (קל-כבד) | מוקדמות |  |
| דב גרוברמן | יווני-רומי עד 48 ק"ג (זבוב-קל) | מוקדמות |  |
| ברצלונה 1992 | מטביי ברנוב | יווני-רומי עד 68 ק"ג (קל) | מוקדמות |  |
| מקס גלר | חופשי עד 68 ק"ג (קל) | מוקדמות |  |
| אלכסנדר דוידוביץ' | יווני-רומי עד 62 ק"ג (נוצה) | מוקדמות |  |
| ניק זגריניצ'ני | יווני-רומי עד 48 ק"ג (זבוב-קל) | מוקדמות |  |
| אטלנטה 1996 | גוצ'ה ציציאשווילי | יווני-רומי עד 82 ק"ג (חצי-כבד) | מקום 5 |  |
| סידני 2000 | מיכאל ביילין | יווני-רומי עד 63 ק"ג (נוצה) | מקום 15 |  |
| יורי יבסייצ'יק | יווני-רומי עד 130 ק"ג (סופר-כבד) | מקום 4 | ההישג הטוב ביותר של מתאבק ישראלי |
| גוצ'ה ציציאשווילי | יווני-רומי עד 85 ק"ג (בינוני) | מקום 6 |  |
| אתונה 2004 | יורי יבסייצ'יק | יווני-רומי עד 120 ק"ג (סופר-כבד) | מקום 19 |  |
| יאשה מנשרוב | יווני-רומי עד 74 ק"ג (חצי-כבד) | מקום 19 |  |
| גוצ'ה ציציאשווילי | יווני-רומי עד 84 ק"ג (בינוני) | מקום 14 |  |
| ריו דה ז'ניירו 2016 | אילנה קרטיש | יווני-רומי עד 69 ק"ג | מקום 13 | האישה הראשונה שייצגה את ישראל בענף |

קישורים חיצוניים
----------------

ויקישיתוף מדיה וקבצים בנושא **היאבקות במשחקים האולימפיים** בוויקישיתוף

| ענפי ספורט אולימפיים |
| --- |
| 

|  |
| --- |
| **משחקי הקיץ:**
אופניים: אופני BMX • אופני BMX בסגנון חופשי • אופני הרים • אופני כביש • אופני מסלול | אגרוף | אתלטיקה | בדמינטון | בייסבול | ג'ודו | גולף | גלישת גלים | הוקי שדה | היאבקות: היאבקות בסגנון חופשי • היאבקות בסגנון יווני רומי | הרמת משקולות | התעמלות: התעמלות אמנותית • התעמלות מכשירים • טרמפולינה | חתירה | טאקוונדו ​| טיפוס | טניס | טניס שולחן | טריאתלון | ירי ספורטיבי | כדורגל | כדוריד | כדורסל | כדורסל 3x3 | כדורעף: כדורעף • כדורעף חופים | סופטבול ​| סיף | סקייטבורדינג | קאנו/קיאק: קאנו • קיאק | קראטה | קרב חמש מודרני | קשתות | רוגבי שביעיות | רכיבה: איוונטינג | רכיבה אמנותית | קפיצות ראווה | שחייה: כדורמים • קפיצה למים • שחייה תחרותית • שחייה צורנית • שחייה במים פתוחים | שיט 
**ענפים אולימפיים בעבר**: לקרוס | משיכת חבל | פולו

---

**משחקי החורף:**
ביאתלון | הוקי קרח | החלקה על הקרח: החלקה אמנותית • החלקה מהירה • החלקה מהירה במסלול קצר | לוז' | מזחלות: בובסלי • סקלטון |
סקי: גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי | קרלינג

---

 |

 |